Վազգեն Սարգսյանի անվան Հանրապետական մարզադաշտ

Վազգեն Սարգսյանի անվան Հանրապետական մարզադաշտ, ֆուտբոլի և այլ մարզաձևերի համար նախատեսված մարզադաշտ Հայաստանի մայրաքաղաք Երևանում։

Պատմություն
Կառուցվել է 1933-1935 թթ. ճարտարապետ Հովհաննես Մարգարյանի նախագծով, ապա ընդլայնվել 1953 թվականին՝ ճարտարապետ Կորյուն Հակոբյանի նախագծով։ Մարզադաշտի որոշ կատարելագործումներ ապահովվեցին 1963-ին։ Հիմնովին վերակառուցվել ու վերանորոգվել է 1999 և 2008 թթ.։

Անվանում 
1935-1999 թթ. հայտնի էր որպես «Դինամո» մարզադաշտ։ 1999 թ. վերանվանվել է Վազգեն Սարգսյանի անվան Հանրապետական մարզադաշտ։ Հանրությանը հայտնի է պարզապես Հանրապետական մարզադաշտ անվանումով։ Համարվում է Երևանի քաղաքապետարանի սեփականությունը։ Առավելապես օգտագործվում է Հայաստանի ֆուտբոլի ազգային հավաքականի և ֆուտբոլի ֆեդերացիայի կողմից։

Պատկերասրահ

Ծանոթագրություններ 

Հայաստանի ֆուտբոլային մարզադաշտեր
Մարզադաշտեր Հայաստանում
Սպորտը Երևանում